Here is a page extracted from Wikipedia that may contain CSS, HTML, and a lot of unformatted text.

Title: Idioma rifenyo
Content: O rifenyo u tarifit (Tmaziɣt) ye una luenga berber charrata por part d'os berbers rifenyos (sobre tot os d'a part oriental d'o Rif), en o nord-este de Marruecos y en a ciudat de Melilla. Tiene unos dos millons de fablants.

Se diferencia d'atras luengas berbers en que tien un sistema numeral con base vint a l'igual que o basco y as luengas celtas.

Clasificación 
Ye a principal d'as ditas luengas rifenyas, subgrupo d'as luengas zenatas que a suya vegata se engloban en o conchunto d'as ditas luengas berbers septentrionals.

Os suyos fablants se refieren a ella como "tamazigh" que designa a todas as luengas berbers.

S'ha de sinyalar que en Marruecos muitos estudiosos y militants d'a cultura berber niegan que as tres grandes variedaz d'a luenga berber que existen en o país sigan luengas diferents.

Lo charran dos millons de personas en O Rif, sendo a luenga materna d'a mayor part d'a población d'ista rechión. Se charra tamién en comunidaz rifenyas emigratas ta cuantas ciudaz europeas. O grupo mas important de fablants fuera d'o Rif ye en Países Baixos.

Referencias

Luengas berbers
Luengas de Marruecos
Luengas d'Espanya
Luengas d'Alcheria